عانن

عانن أو عنن، كان مسئول مصري قديم في أواخر الاسره التمنتاشر.

 سيرة شخصية 
عانن كان ابن يويا وتويا وأخو الملكة تى، مرات الملك المصري أمنحتب التالت. في عهد جوز اخته بقى عانن مستشار الوجه البحرى، وخادم آمون من الدرجة التانية، وكاهن من رتبة سم في عين شمس، واخد لقب الأب الإلهي., ص. 157

دلوقتي فيه تمثال باقي لعانن في المتحف المصري بتورينو. وله أوشبتي دلوقتي في لاهاي. النقوش على آثار عانن مش بتقول إنه كان صهر أمنحتب الثالث، بس العلاقة دي اتعرفت من خلال إشارة قصيرة ولكن واضحة ليه على تابوت أمه تويا، اللي قالت إن ابنها عانن هو خادم آمون من الدرجة التانية.

محتمل إنه مات قبل السنة التلاتين من حكم أمنحتب الثالث، عشان مفيش ذكر ليه في النصوص المتعلقة بعيد سد؛ في العقد الأخير من حكم أمنحتب، واحد تاني اسمه ساموت، بقى خادم آمون من الدرجة التانية بدل عانن. ساموت كان قبل كده خادم آمون من الدرجة الرابعة.David O'Connor & Eric Cline, Amenhotep III: Perspectives on his reign, University of Michigan Press, 1998, ص. 6O'Connor & Cline, ص. 5–6

 القبر 
اتدفن عانن في مقبرته (TT120) في جبانة طيبه، على الضفة الغربية لنهر النيل قصاد طيبه. صور ابنه وبناته الأربعه في قبره، لكن أساميهم مش معروفة.
تصغير|أمنحتب الثالث والملكة تيي متوجين تحت كشك وأعداء مصر (الأقواس التسعة) راكعين تحتهم، من قبر عانن
تصميم مقبرة عانن على شكل حرف T، بيضم قاعة رئيسية وغرفة دفن داخلية، وده التصميم النمطي للأسرة الثامنة عشرة. النقوش الأساسية على الحائط فيها سلسلة من الصور القوية، زي طيور الرخيت، اللي هي كتابة هيروغليفية بأجنحة مرفرفة مرفوعة في العبادة. الصورة دي كانت فريدة من نوعها في عصر الدولة الحديثة وبتعبر عن الأسرى المقيدين أو أعداء مصر المأسورين. صورة تانية مفصلة بتظهر أمنحتب الثالث والملكة تيي وهما بيستقبلوا الجزية من الزوار الأجانب. شخصيات راكعة تحت عرش الملك أمنحتب الثالث وتيي هما الاقواس التسعه، أو قادة السلالات الأجنبية اللي كانت مصر مهيمنة عليها في الوقت ده: مينوان، بابل، ليبيا، البدو، ميتاني، كوش، إيريم (النوبه العليا)، إيونتيو سيتي، (البدو النوبيون)، مينتو نو سيتيت (بلاد الشام الساحلية). النقش مليان حركة ورمزية: قطة ماسكة بطة من رقبتها تحت عرش الملكة تيي وقرد نطاط وأعداء أجانب مرميين تحت وسادة قدم الملك أمنحتب الثالث، محطمين تحت وطأة أقدام الملك المصري. كمان فيه صورة للملك أمنحتب الثالث على هيئة أسد بيدعس على بعض أعداء مصر على جنب كرسي الملك أمنحتب الثالث.لكن لازم نقول إن مش واضح منين دودسون / هيلتون جابوا المعلومات دي. آخر عالمة آثار (ليلى بنش-بروك) اللي اشتغلت في المقبرة ملاقوش دليل على الأطفال دول. مفيش كمان ذكر ليهم في يوميات نورمان دي غاريس ديفيز.

 المراجع 

تصنيف:الأسرة المصرية الثامنة عشر
تصنيف:رجال دين في القرن 14 ق م
تصنيف:مسؤولون من الأسرة المصرية الثامنة عشر
تصنيف:مصريون في القرن 14 ق م